als_Latn dik_Latn sag_Latn
(Konica.al) – Këngëtarja e shumë hiteve, Ciara, pret fëmijën e saj të dytë nga martesa me sportistin, Russell Wilson.
Pas disa muajsh pritjeje të ëmbël, ajo ka organizuar festën për pritjen e fëmijës ku ka mbledhur për të festuar mikeshat më të afërta. Dhe siç e shohim, një nga mikeshat është edhe modelja shqiptare me famë botërore, Emina Cunmulaj.
“Urime mikes time fantastike. Mezi po presim të takohemi me engjëllin tënd të vogël” shkruan ajo në një nga fotot e shkëputura nga festa.
Duket se gjithçka ka shkuar siç pritej në ceremoninë e organizuar në Los Angelos nga këngëtarja. Një atmosferë e bukur ku dominojnë lulet, dekori dhe fustanet në ngjyrë të bardhë dhe ku gjithçka të thotë se po kalohet mjaft mirë. Nuk dihet në ç’rrethana janë njohur vajzat, por duket se i lidh një miqësi e bukur. Po aq bukur është edhe të shohësh kur herë pas here i japin pëlqime dhe komente dashamirëse njëra-tjetrës edhe në postimet respektive në Instagram.
als_Latn als_Latn als_Latn als_Latn